my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my my my my my my my my my my my my my my my my en my en my en my my my my my nl en my my my my my en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
အယ်လ်နီညိုကြောင့် ပိုမိုရှားပါးလာနိုင်သည့် 'ရေ' ကို သင်္ကြန်ကာလမှာ အလဟဿပြုန်းတီးမှုမဖြစ်အောင် ဘာတွေလုပ်ဆောင်ဖို့လိုမလဲ
ဓာတ်ပုံသတင်းများ
Advertisement
အထူးသတင်းပေးပို့ချက်
အယ်လ်နီညိုကြောင့် ပိုမိုရှားပါးလာနိုင်သည့် 'ရေ' ကို သင်္ကြန်ကာလမှာ အလဟဿပြုန်းတီးမှုမဖြစ်အောင် ဘာတွေလုပ်ဆောင်ဖို့လိုမလဲ
အယ်လ်နီညိုကြောင့် ပိုမိုရှားပါးလာနိုင်သည့် 'ရေ' ကို သင်္ကြန်ကာလမှာ အလဟဿပြုန်းတီးမှုမဖြစ်အောင် ဘာတွေလုပ်ဆောင်ဖို့လိုမလဲ
Written by  Super User
Friday, March 25 2016 00:00
Rate this item
သောက်သုံးရေရှားပါးမှုပြဿနာကို နှစ်စဉ်လိုလို ကြုံတွေ့နေကြရပြီး ယခုနှစ်မှာ အယ်လ်နီညို ဖြစ်စဉ် အားကောင်းခြင်းကြောင့်လည်း ရေရှားပါးမှုမှာ ယမန်နှစ်ကာလများကထက် ပိုမိုကြုံတွေ့ရပြီး ယခုနှစ်တွင် သောက်သုံးရေရှားပါးမှု ပြဿနာကို တစ်နိုင်ငံလုံးအတိုင်းအတာဖြင့် ကျေးရွာပေါင်း ၁ရဝဝ ကျော်အထိ စံချိန်တင် ကြုံတွေ့ရနိုင်ကာ ပြီးခဲ့သည့်နှစ်တွင် သောက်သုံးရေရှားပါးသည့် ကျေးရွာ ၄၆၀ ကျော်သာရှိခဲ့ . . .
လက်ရှိရာသီဥတုအခြေအနေသည် အယ်လ်နီညိုကြောင့် အပူရှိန်မြင့်မားမှုအားကောင်းနေသည့်အချိန်ဖြစ်သည်။ မတ် ၁၇ ရက်ကစပြီး မြန်မာတစ်နိုင်ငံလုံးတွင် ခရမ်း လွန်ရောင်ခြည် အညွှန်းကိန်း အမြင့်ဆုံးအဆင့် တစ်ခုသို့ရောက်ရှိသွားပြီဖြစ်ကြောင်းလည်း မိုးလေဝသနှင့်ဇလဗေဒပညာရှင်ဒေါက်တာထွန်းလွင်ကသတိပေးထားသည်။
အယ်လ်နီညိုရာသီဥတုအမြင့်ဆုံးရောက် ရှိမည့်အချိန်သည်မြန်မာနိုင်ငံ၏ ၁၂ ရာသီပွဲ တော်များမှ အထင်ရှားဆုံးပွဲတော်တစ်ခုဖြစ် သည့် သင်္ကြန်ပွဲတော်ကျင်းပမည့်အချိန်ဖြစ် ပြီး အဆိုပါကာလတွင် မြန်မာတစ်နိုင်ငံလုံး၌ ရေကစားကြခြင်းကြောင့် ပူပြင်းခြောက်သွေ့ သော ရာသီအချိန်တွင် ရေသယံဇာတရှားပါး မှုများနှင့် ကျန်းမာရေးဆိုင်ရာပြဿနာများ ကိုကြုံတွေ့နိုင်မည်မှာ ဧကန်ပင်ဖြစ်သည်။
သို့ဖြစ်ရာလာမည့်သင်္ကြန်ကာလမှာ လည်း လက်ရှိဖြစ်ပေါ်ကြုံတွေ့နေရသည့် အယ်လ်နီညိုဖြစ်စဉ်ကြောင့် ပိုမိုပူပြင်းနိုင်မှုကို ဖြစ်ပေါ်စေနိုင်မည်ဖြစ်ကြောင်းလည်း မိုးလေ ဝသနှင့်ဇလဗေဒ ညွှန်ကြား မှု ဦးစီးဌာနကထုတ် ပြန်ထားသည်။
မိုးလေဝသနှင့်ဇလဗေဒညွှန်ကြားမှုဦးစီးဌာနမှ ဒုတိယညွှန်ကြားရေးမှူးချုပ် ဒေါက် တာကျော်မိုးဦးက "သင်္ကြန်ကာလက အရင် ကနဲ့ မတူတော့ပါဘူး။ အယ်လ်နီညိုဖြစ်စဉ် ကြောင့် ပူပြင်းမှုကပိုမိုဖြစ်ပေါ်စေနိုင်မယ်။ အခု ရာသီဥတုပြောင်းလဲလာတာတွေကြောင့် သင်္ကြန်ကာလရေကစားချိန်တွေကို အခါတိုင်း နှစ်တွေကလိုမကစားသင့်တော့ပါဘူး။ လျှော့ချ မှရတော့မယ်။ မဟုတ်ရင် မြင့်မားတဲ့အပူချိန် ကြောင့် ကျန်းမာရေးထိခိုက်မှုတွေဖြစ်ပေါ်လာ နိုင်ပါတယ်"ဟုပြောသည်။
အယ်လ်နီညိုရာသီဥတုသည် မြန်မာနိုင်ငံ အနေဖြင့် မတ်၊ ဧပြီ၊ မေ ၊ ဇွန်လများအထိကြုံ တွေ့ရနိုင်ပြီး ဧပြီလတွင် အမြင့်ဆုံးအပူချိန် ကိုရောက်ရှိလာနိုင်မည်ဖြစ်ကာ အယ်လ်နီညို ရာသီဥတု၏ အကျိုးသက်ရောက် မှုကြောင့်မုတ် သုံမိုးရွာသွန်းမှုလျော့နည်းခြင်း၊ ဆောင်းရာ သီတွင် အအေးပေါ့ခြင်းနှင့် နွေရာသီတွင် နေ့ အပူချိန်မြင့်မားခြင်း စသည့်ရာသီဥတုအခြေ အနေများဖြစ်ပေါ် လာနိုင် ခြင်းကြောင့် ပူပြင်း ခြောက်သွေ့ပြီး ရေရှားပါးခြင်းနှင့် အပူချိန် ကြောင့်ဖြစ်ပေါ်နိုင်သည့် ကျန်းမာရေးဆိုင်ရာ ပြဿနာများကြုံတွေ့ရနိုင်သည်ဟု သိရသည်။
အထူးသဖြင့် မြန်မာနိုင်ငံအလယ်ပိုင်း ဒေသများတွင် ပုံမှန်ထက်ပို၍ ပူပြင်းခြောက် သွေ့မှုများဖြစ်ပေါ်လာနိုင်ပြီး နွေရာသီရေနည်း ကာလများတွင် မြစ်ချောင်းများ၌ မြစ်ရေများ ပုံမှန်ထက်လျော့နည်းခြင်းများဖြစ်ပေါ်လာနိုင် သည်။ အဆိုပါအခြေအနေများကြောင့် ရေပေး ဝေရေးနှင့် သောက်သုံးရေဖူလုံရေးအပါအဝင် လျှပ်စစ်မီးရရှိရေး၊ ကျန်းမာရေး၊ ငါးလုပ်ငန်း၊ ရေကြောင်းသွားလာရေး၊ ခရီးသွားလုပ်ငန်း စသည့် ကဏ္ဍများတွင်သက်ရောက်မှုများရှိ လာနိုင်ကြောင်း မိုးလေဝသနှင့် ဇလဗေဒညွှန် ကြားမှုဦးစီးဌာနမှ ကြိုတင်ထုတ်ပြန်မှုများပြု လုပ်ခဲ့သည်။
ယင်းကဲ့သို့သော အခြေအနေများကြောင့် ရန်ကုန်၊ မန္တလေးမြို့ကြီးများတွင် ရေကစားချိန် များကို လျှော့ချလိုက်ပြီး ရန်ကုန်မြို့တွင်ယခင် က နံနက် ၈ နာရီမှ ၁၂ နာရီထိ၊ ညနေပိုင်းတွင် ၂ နာရီမှ ၆ နာရီအထိ ရေကစားခွင့်ပြုခဲ့ ရာမှ ယခုနှစ်သင်္ကြန်ကာလတွင် နံနက် ၈ နာရီမှ ၁၂ နာရီအထိ ညနေပိုင်းအချိန်ကို မွန်းလွဲသုံးနာရီမှသာ စတင်ကစားရန် ထုတ် ပြန်ထားကြောင်းသိရသည်။
ဒေါက်တာကျော်မိုးဦးက "ရေကစားချိန် က နံနက် ၁၀ နာရီနောက်ပိုင်းဆိုရင် မကစား သင့်တော့ပါဘူး။ နောက်ပြီးတော့ ညနေဆိုရင် လည်း လေးနာရီနောက်ပိုင်းလောက်မှရေကစား တာက အကောင်း ဆုံးပါပဲ"ဟုဆိုသည်။
ယင်းကဲ့သို့ ရေကစားချိန်များလျှော့ချလိုက်ခြင်းသည် ကျန်းမာရေးအတွက်ကောင်း မွန်သည့် လုပ်ဆောင်မှုတစ်ခုဖြစ်သကဲ့သို့ ရေ သုံးစွဲမှုကို လျှော့ချရာရောက်ခြင်းကြောင့် ကောင်းမွန်သော လုပ်ဆောင်ချက်တစ်ခုဖြစ် ကြောင်း ရေနှင့်ပတ်သက်ပြီးလေ့လာနေသူအချို့ကထောက်ပြပြောဆိုကြသည်။
ရေသုတေသနပညာရှင် ဦးကျော်ဦးက "ရာသီဥတုက ပြောင်းလဲလာနေပြီ။ တစ်နှစ် ထက်တစ်နှစ် ပိုဆိုးလာဖို့ပဲရှိတော့တယ်။ ရေသယံ ဇာတကို ထိန်းသိမ်းဖို့က အရမ်းအရေးကြီး လာပြီ။ ဒီနှစ်ဆိုရင် သောက်သုံးရေရှားပါးမှု နဲ့ ကြုံတွေ့နေရတဲ့ကျေးရွာတွေကလည်း ပြီး ခဲ့တဲ့နှစ်ကထက်စာရင် ပိုများလာတယ်။ ပိုပြီး တော့လည်း ပူလာတယ်။ ဒီလိုအခြေအနေမျိုး မှာ သင်္ကြန် ကာလတွေမှာ ရေတွေကိုအများကြီး ပိုက်တွေနဲ့ ဖြုန်းတီးနေတာကတော့ အရမ်း နှမြောဖို့ကောင်းပါတယ်"ဟုပြောသည်။
မြန်မာနိုင်ငံတွင် ၂၀၁၀ ခုနှစ်က ဖြစ်ပေါ်ခဲ့သည့် အယ်လ်နီညိုရာသီဥတုဖြစ် စဉ်တွင် မြင်းမူမြို့၌ ၄၇ ဒသမ ၂ ဒီဂရီစင်တီ ဂရိတ်အထိ မြင့်တက်ကာ စံချိန်တင်ခဲ့ပြီး ယခု နှစ်အားကောင်းသော အယ်လ်နီညိုဖြစ်စဉ်တွင် မြို့ကြီးများ၌ အနည်းဆုံး ၄၀ ဒီဂရီစင်တီဂရိတ် မှ ၄၅ ဒီဂရီစင်တီဂရိတ်အထိ ပျမ်းမျှရှိနိုင် ကြောင်းလည်း မိုး/ဇလဌာနမှ ထုတ်ပြန်ချက် များအရသိရသည်။
ဒေါက်တာကျော်မိုးဦးက "ဒီအပူချိန်ကဖြစ် နိုင်ခြေကို ပျမ်းမျှပြောတာပါ။ ဒီနှစ် အယ်လ် နီညိုက Very Strong ဆိုတော့ အပူချိန်က ဒီထက်ပိုကောင်းပိုနိုင်ပါတယ်"ဟု ပြောသည်။
မဟာသင်္ကြန်ကာလတွင် တစ်ဦးနှင့်တစ်ဦး ရေပက်ဖျန်းပြီး ပျော်ရွှင်စွာရေကစားလေ့ရှိ ကြရာ ရှေးယခင်က သပြေခက်၊ နောက်ပိုင်းတွင် ရေခွက်၊ ရေဖလားတို့ဖြင့် ပက်ဖျန်းကာ ရေ ကစားခဲ့ကြရာမှ ယခုအခါတွင်တော့ အဆိုပါ ရေပက်ဖျန်းမှုပုံစံယဉ်ကျေးမှုများပျောက်ကွယ် လုနီးပါးဖြစ်လာကာ ရေပိုက်မှမီးသတ်ပိုက် ကြီးများအသုံးပြုသည်အထိ သင်္ကြန်ရေကစား မှုယဉ်ကျေးမှုပုံစံသို့ ပြောင်းလဲလာနေပြီး အ ဆိုပါပြောင်းလဲလာသော ရာသီဥတုဖြစ်စဉ်များ နှင့်အတူ မြန်မာ့ရိုးရာယဉ်ကျေးမှုသင်္ကြန်သည် ကိုက်ညီမှုမရှိတော့ကြောင်း၊ သင်္ကြန်ကာလ ငါးရက်နီးပါးတွင် ပျော်ရွှင်ဖို့အတွက် တစ်နေ့ လျှင် ရေဂါလန်သန်းပေါင်းများစွာကိုဖြုန်းတီး နေခြင်းသည် အင်မတန်ဆိုးရွားသည့်လုပ်ရပ် ဖြစ်ကြောင်း ရေနှင့်ပတ်သက်ပြီး လေ့လာနေ သူများက ထောက်ပြပြောဆိုထားကြသည်။
ရေနှင့်ပတ်သက်သည့် ပညာရှင်တစ်ဦး လည်းဖြစ်ပြီး ကျန်းမာရေးဝန်ကြီးဌာနမှ ညွှန် ကြားရေးမှူးတစ်ဦးလည်းဖြစ်သူ ဒေါက်တာ ခင်မောင်လွင်က "ယဉ်ကျေးမှုအတွက် သင်္ကြန် ရေကစားနေ တဲ့အချိန်မှာရေရှားပါးနေတဲ့သူ တွေကိုလည်း စာနာဖို့လိုပါတယ်။ ဖြစ်နိုင်ရင် တော့ မနက်ခင်းပဲ ကစားသင့်ပါတယ်။နေ့ ခင်းပိုင်းကတော့ ရှောင်နိုင်ရင်ကောင်းပါ တယ်။ အနည်းဆုံးတော့ မွန်းလွဲ သုံးနာရီ နောက်ပိုင်းလောက်မှ ကစားတာကအကောင်း ဆုံးပါပဲ။ ရေကစားတာက ယဉ်ကျေးမှုဓလေ့ ဖြစ်တယ်။ ရှေ့ဆက်ပြီးတော့လည်းကစား ဖို့လိုတယ်။ ဒါပေမဲ့ ရေကိုသုံးပါ။ မဖြုန်းပါနဲ့။ ရေကို၊ ရေဥပဒေမှာလည်း ရေကိုယဉ်ကျေးမှု အရ အသုံးပြုဖို့ အခွင့်အလမ်းဥပဒေနဲ့ပြဋ္ဌာန်း ပေးဖို့လိုပါလိမ့်မယ်။ ပစ်ပယ်လို့တော့မရပါ ဘူး။ အစဉ်အလာအတွက် သုံးဖို့အတွက် စု ဆောင်းထား ဖို့လည်းလိုအပ်ပါတယ်"ဟု သုံး သပ်သည်။
ကျေးလက်ဒေသဖွံ့ဖြိုးတိုးတက်ရေးဦးစီး ဌာနတွင် ရေနှင့်ပတ်သက်ပြီးအဓိကလုပ်ကိုင် ဆောင်ရွက်နေသူ ဒေါက်တာဝင်းမင်းဦးက လည်း "အရင်ခေတ်ကငွေဖလားနဲ့ ရေပက် တာမျိုးပေါ့နော်၊ အခုကျတော့ ပိုက်တွေနဲ့ ပန့်တွေထိုးပြီးပက်တာ။ ဒါမျိုးတွေက အသုံး များပါတယ်။ ဒါတွေကတော့မြို့တွေမှာပဲများ ပါတယ်။ ရွာတွေမှာတော့ ဒါမျိုးတွေနည်းပါ တယ်။ မြို့ကအရင်ကတည်းက ရေဆိုတာ လည်း ရှိနေတဲ့အတွက်ကြောင့် ရေပက်တာ များတာပေါ့။ တောရွာတွေမှာတော့ ရေရှားပါးမှုတွေဖြစ်နေတဲ့အတွက်ကြောင့် ရေရှား နေသူတွေကိုစာနာပြီးကိုယ့်အသိနဲ့ကိုယ်ထိန်း သိမ်းသင့်ပါတယ်။ နောက်တစ်ခုက လူမရှိ ဘူးဆိုရင် ရေပိုက်တွေကိုပိတ်ထားဖို့လိုတာ ပေါ့နော်။ တချို့ကျတော့ မနက်အစောကြီး ဖွင့်ထားတာမျိုးတို့၊ လူမရှိတဲ့အချိန်မှာ ဖွင့် ထားတာမျိုးတို့၊ ရေပိုက်အကြီးတွေနဲ့ သုံးတာ မျိုးကတော့ ရေပြုန်းတီးမှုအများကြီးကိုဖြစ်စေပါတယ်"ဟုပြောသည်။
ယခင်နှစ်များက ရန်ကုန်မြို့ရှိ ရေပက် မဏ္ဍပ်များတွင် အသုံးပြုခွင့်ပေးထားသည့် ရေပိုက်များမှာ ကော်မတီပိုင်ရေပိုက် (၁ လက်မ၊ ၁ လက်မခွဲ၊ နှစ်လက်မ)နှင့် အင်း လျားကန်နှင့် ကန်တော်ကြီးတို့မှ မဏ္ဍပ်များ အား ရေပိုက်(၃ လက်မ၊ ၄ လက်မ၊ ၆ လက်မ) တို့ ခွင့်ပြုထားပြီး၊ ရေဖိုးအဖြစ်တစ်သိန်းမှ ရှစ် သိန်းထိရှိကြောင်းသိရသည်။
ရေပညာရှင်တစ်ဦးက "သင်္ကြန်မှာ ရေ ပိုက်ကြီးတွေနဲ့ပက်တာဟာ လူကိုရေစိုတာ ထက် အလေအလွင့်ဖြစ်တာပိုများတယ်။ အဆ တစ်ရာလောက်ကွာတယ်။ သင်္ကြန်မှာရေပက် တယ်ဆိုတာက ဒီရာသီကပူတဲ့အချိန်ဖြစ်တာ ကြောင့် သူတစ်ပါးအေးချမ်းပါစေဆိုတဲ့မေတ္တာ နဲ့လောင်းတာ။ ရေခွက်ကလေးနဲ့ဖြည်းဖြည်း လေးလောင်းတယ်။ အခုခေတ်မှာကျတော့ ရေပိုက်ကြီးတွေနဲ့ပက်တာဟာ သူတစ်ပါးနာကျင် စေသလို ရေတွေကိုလည်းဆုံးရှုံးမှုဖြစ်စေတယ်။ ပြောချင်တာကတော့ ရေပိုက်ကြီးတွေနဲ့မလောင်း ဘဲ ရေဖလားလေးတွေနဲ့လောင်းပေါ့။ အဲဒီလို ပြောရင်လူတွေကပြောကြတော့မယ်။ ဒါပေမဲ့ ရေချိုတွေကိုအလေအလွင့်မဖြစ်စေဖို့ ပိုက်အ သုံးပြုတာကို တားဆီးတဲ့ဥပဒေတစ်ခုခုထွက် သင့်တယ်"ဟုပြောသည်။
လွန်ခဲ့သည့်ဆယ်စုနှစ်များက သင်္ကြန် ကာလများတွင် ရေပြုန်းတီးခြင်းသည်ကြီးမား သည့်ပြဿနာတစ်ခုဟု မဆိုနိုင်ခဲ့သော်လည်း ယခုလက်ရှိအချိန်တွင် Climate Change ပြဿနာများကြောင့် သင်္ကြန်ရေသုံးစွဲမှုပမာဏ ကို တတ်နိုင်သမျှလျှော့ချသင့်ကြောင်း၊ ယင်းသို့ လျှော့ချသုံးစွဲခြင်းသည် ရေသယံဇာတရှားပါး မှုပြဿနာကို အတိုင်းအတာတစ်ခုအထိဖြေ ရှင်းပေးနိုင်မည်ဖြစ်ကြောင်း၊ မည်သည့်အချိန် တွင် မိုးရွာသွန်းမည်ကိုခန့်မှန်း၍ရသော်လည်း လက်ရှိရာသီဥတုပြောင်းလဲမှုများကြောင့် မိုး ရွာသွန်းနိုင်သည့်အခြေအနေကို တွက်ချက် ရာတွင်ခက်ခဲမှုရှိလာကာ ကြိုတင်မခန့်မှန်း နိုင်တော့ကြောင်း၊ မိုးလေဝသနှင့်ဇလဗေဒပညာ ရှင်များ၏ သုံးသပ်ထားခြင်းကြောင့် သင်္ကြန် ကာလတွင်ရေကို ချွေတာခဲ့ပါက အဆိုပါရေဖြင့် အခြားရေလိုအပ်သည့်နေရာများတွင်အစား ထိုးနိုင်မည်ဖြစ်ကြောင်းလည်းရေနှင့်ပတ်သက် သည့်အဆိုပါပညာရှင်များ၏ အဆိုအရသိရ သည်။
ဦးကျော်ဦးက"မိုးကဘယ်ချိန်ရွာမယ်ဆို တာမသိဘူး။ မိုးမရွာခဲ့ဘူးဆိုရင် ဒီချွေတာထား ခဲ့တဲ့ရေကအသုံးပြုလို့ရတယ်။ နောက်လိုအပ် တဲ့နေရာတွေကို ဖြန့်ဖြူးပေးလို့ရတာပေါ့"ဟုပြော သည်။
နွေရာသီကဲ့သို့ ရာသီဥတုပြင်းသောအချိန် ကာလများတွင် အပူဒဏ်ကြောင့် ချွေးထွက် လွန်ပြီး ခန္ဓာကိုယ်အတွင်းရှိ ရေနှင့်ဆားဓာတ် များဆုံးရှုံးမှုများပြားကာ ခေါင်းကိုက်ခြင်း၊ ခေါင်း မူးခြင်း၊ နုံးချည့်ခြင်း၊ ြွကက်တက်ခြင်း၊ ချွေးခြောက် ၍ ကိုယ်အပူတက်ခြင်း၊ အတက်ရောဂါ ဖြစ်ပွား ခြင်း၊ သတိလစ်ခြင်းများအပြင် အသက်အန္တ ရာယ်စိုးရိမ်ရသောအခြေအနေအထိဖြစ်ပေါ် လာနိုင်ကြောင်း ကျန်းမာရေးဝန်ကြီးဌာနကသတိပေးထုတ်ပြန်ထားသည်။
သင်္ကြန်ကာလအတွင်း ကျန်းမာရေးမထိ ခိုက်စေရန် ဆောင်ရန်ရှောင်ရန်အချက်တချို့ နှင့်ပတ်သက်ပြီး ကျန်းမာရေးဝန်ကြီးဌာနမှ ညွှန်ကြားရေးမှူး(ငြိမ်း)ဒေါက်တာခင်မောင်လွင် က "ဦးထုပ်တွေ၊ ချည်ထည်ပွပွတွေကိုဝတ်ပါ။ အနက်ရောင်လုံးဝမဝတ်ပါနဲ့၊ အရက်မသောက် ပါနဲ့၊ အစားအသောက်ကို တွေ့ရာဝယ်မစား ပါနဲ့။ အူရောင်ငန်းဖျား၊ တိုက်ဖွိုက် အခုတ လောဖြစ်နေတာများပါတယ်။ ဝမ်းရောဂါမဖြစ် အောင်၊ အဝတ်အစားထူထူပွပွဝတ်ချောင်ချောင် ဝတ်တယ်ဆိုတာ နွေအပူဒဏ်ကိုခံနိုင်အောင် ပါ။ စိတ်ကြွဆေးတွေမသုံးစွဲဖို့လည်း လိုပါ တယ်။ သိပ်ပူတဲ့အချိန်မှာအရက်သောက်ရင် အန္တရာယ်သိပ်များပါတယ်"ဟုပြောသည်။
ကျန်းမာရေးဝန်ကြီးဌာန၏ ထုတ်ပြန်ချက် အရ နံနက်ဆယ်နာရီမှ ညနေငါးနာရီ အတွင်း လွင်တီးခေါင်ပြင် မြစ်ကမ်းဘေး၊ ရေဆိပ်စသည် တို့တွင် ရေချိုးခြင်းမှ ရှောင်ကြဉ်၍ အရိပ်ရ အေးမြသောနေရာများတွင် နေထိုင်ခြင်း၊ နေပူ ထဲမှပြန်လာပြီး ချက်ချင်းရေချိုးခြင်းမှ ရှောင် ကြဉ်ခြင်း၊ နေပူထဲနှင့်အပူချိန်ပြင်းထန်သော နေ့ခင်းအချိန်များတွင် ကိုယ်လက်လှုပ်ရှားမှု များမပြုလုပ်သင့်ပါ၊ နေ့ခင်းအချိန်အမိုးအကာ မရှိသောနေရာများတွင် ကာလရှည်ကြာစွာ လုပ်ငန်းဆောင်ရွက်ရသူများအနေဖြင့် အပူချိန် ပြင်းထန်သောအချိန်တွင် အရိပ်ရအေးမြသော နေရာများတွင် အနားယူသင့်ကြောင်း၊ ဘိုး ဘွားရိပ်သာများ၊ မိဘမဲ့ကလေးဂေဟာများ နှင့် ကလေးထိန်းကျောင်းများအနေဖြင့် အ ဆောက်အအုံများအား လေဝင်လေထွက်ကောင်း အောင်စီစဉ်ဆောင်ရွက်ရန်၊ အပူဒဏ်ကြောင့် ဖြစ်ပေါ်လာနိုင်သော နောက်ဆက်တွဲ ပြဿနာ များကို ကာကွယ်ကုသနိုင်ရန် အစီအစဉ်များ ချမှတ်ထားခြင်း၊ အပူချိန်ပြင်းထန်သော နေ့ ခင်းကာလများတွင် ခရီးသွားခြင်းမှ တတ်နိုင် သလောက် ရှောင်ကြဉ်ခြင်း၊ နေ့ခင်းဘက် အပြင်ထွက်သည့်အခါတိုင်း အရိပ်လုံလောက် စွာရရှိနိုင်သည့် ထီး၊ ဦးထုပ်များဆောင်းပါ။အဖြူရောင်(သို့မဟုတ်)အရောင်ဖျော့သော ပွပွချောင်ချောင်ချည်ထည်များကို ဝတ်ဆင်ရန်၊ ခန္ဓာကိုယ်အတွင်း ရေနှင့်ဆားဓာတ်များဆုံး ရှုံးမှုမဖြစ်ပေါ်စေရန် ရေနှင့်ဓာတ်ဆားရည် သောက်သုံးပါ၊ ဆီးချိုရောဂါ၊ နှလုံးရောဂါ၊ သွေးတိုးရောဂါအခံရှိသူများ၊ ကလေးသူငယ် များနှင့် သက်ကြီးရွယ်အိုများအနေဖြင့် နေ့ လယ်နေ့ခင်းတွင်အရိပ်ရ၍ လေဝင်လေထွက် ကောင်းသော နေရာမျိုးတွင် နားနေရန်၊ ကိုယ် အပူချိန်တက်လာပါက ရေအေးဖတ်နိုင်နိုင် တိုက်ခြင်း၊ ကိုယ်အပူချိန်အမြန်ကျဆင်းလာ စေရန် လည်ပင်း၊ ချိုင်းကြားနှစ်ဖက်နှင့် ပေါင် ခြံနှစ်ဖက်၊ စုစုပေါင်းငါးနေရာတွင် ရေအေး ဖက်ကိုကပ်ပါ။ ရေများများသောက်ခိုင်းခြင်း၊ အပူဒဏ်ကြောင့် နုံးခြင်း၊ ြွကက်တက်ခြင်း၊ ကိုယ်အပူချိန်တက်ခြင်း၊ အတက်ရောဂါဖြစ် ပွားခြင်းနှင့် သတိလစ်ခြင်းများဖြစ်ပေါ်ပါက အသက်အန္တရာယ်ရှိနိုင်သောကြောင့် နီးစပ် ရာ ကျန်းမာရေးဌာနသို့ အမြန်ဆုံးသွားရောက် ပြသကုသရန် ထုတ်ပြန်ထားကြောင်း သိရ သည်။
လတ်တလောတွင်ပင် မြန်မာနိုင်ငံတစ် ဝန်းလုံးရှိ ကျေးရွာပေါင်း ၁ဝဝ ကျော်တွင်သောက် သုံးရေရှားပါးမှုများနှင့်ကြုံတွေ့နေရပြီး သောက် သုံးရေဖြန့်ဝေခြင်းလုပ်ငန်းများကို အစိုးရ၊ ပုဂ္ဂလိက NGO/CSO များက လုပ်ကိုင်နေကြ လျက်ရှိကြသည်။
မြန်မာနိုင်ငံအနေဖြင့် ပူပြင်းခြောက်သွေ့ သည့် ရာသီတိုင်းတွင် သောက်သုံးရေရှားပါး မှုပြဿနာကို နှစ်စဉ်လိုလိုကြုံတွေ့နေကြရပြီး ယခုနှစ်မှာ အယ်လ်နီညို ဖြစ်စဉ်အားကောင်း ခြင်းကြောင့်လည်း ရေရှားပါးမှုမှာ ယမန်နှစ် ကာလများကထက် ပိုမိုကြုံတွေ့ရနိုင်ကြောင်း၊ယခု နှစ်တွင် သောက်သုံးရေရှားပါးမှု ပြဿနာကို တစ်နိုင်ငံလုံးအတိုင်းအတာဖြင့် ကျေးရွာပေါင်း ၁ရဝဝ ကျော်အထိ စံချိန်တင် ကြုံတွေ့ရနိုင် ကြောင်း၊ ပြီးခဲ့သည့်နှစ်တွင် သောက်သုံးရေရှား ပါးသည့် ကျေးရွာ ၄၆၀ ကျော်သာရှိခဲ့ကြောင်း သိရသည်။
ယင်းကဲ့သို့ သောက်သုံးရေရှားပါးမှု ပြဿနာကို စံချိန်တင်ကြုံတွေ့ရနိုင်သည့်အချိန် တွင် ရေသုံးစွဲမှုကို တတ်နိုင်သလောက်လျှော့ ချရမည်ဖြစ်သကဲ့သို့ အလွန်အကျွံသုံးစွဲခြင်း ကိုလည်း ရှောင်ကြဉ်သင့်ပြီဖြစ်ပါသည်။
အချုပ်အားဖြင့်ဆိုရသော် ယခုနှစ်သည် အရင်နှစ်များနှင့်မတူ ထူးကဲသောအပူဒဏ်၊ ရေရှားပါးမှုဒဏ်ကိုခံစားကြရမည့် အားကောင်း သော အယ်လ်နီညိုနှစ်တစ်နှစ်ဖြစ်သည်။ ယင်း ကဲ့သို့ သောကာလမျိုးတွင် ဖြစ်ပေါ်နိုင်သည့် ျွငျု များကို သက်ဆိုင်ရာပညာရှင်များအနေဖြင့် ကြိုတင်တွက်ဆပြီး သတိပေးထုတ်ပြန်ချက် များကိုလည်း ဆက်တိုက်ဆိုသလို ထုတ်ပြန်အသိပေး လျက်ရှိ ပါသည်။
သို့ဖြစ်ရာ အလွန်တန်ဖိုးရှိနေသော 'ရေ' ကို ထိန်းသိမ်းသုံးစွဲဖို့ရန်မှာ အားလုံးတွင် တာ ဝန်ရှိသည်။ ဒေသအချို့တွင် ရေရှားပါးခြင်း ကြောင့် အခက်အခဲများနှင့် ကြုံတွေ့နေရချိန် တွင် ရေပေါများသောနေရာများ၌ ရလျှင်ရ သလို ရေသုံးစွဲနေခြင်းက မဖြစ်သင့်ပါ။ သင်္ကြန် ကာလမှာ မြန်မာလူမျိုးတို့ အထွတ်အမြတ် ထားရာ ရာသီပွဲတော်တစ်ခုဖြစ်ခြင်းကြောင့် ယင်းအချိန်တွင် အဓိကအသုံးပြုရသော ရေ ကစားခြင်းကို ပိတ်ပင်ခြင်းမပြုလုပ်သင့်သော် ငြား ရေသုံးစွဲမှုပမာဏကို တတ်နိုင်သမျှလျှော့ ချကာ တန်ဖိုးရှိလှသည့်]ရေ}များ ပြုန်းတီးစေ ခြင်းမှ နည်းနိုင်သမျှ နည်းပါးစေရန်အတွက် လုပ်ဆောင်သင့်ပါကြောင်း အကြံပြုရေးသား လိုက်ပါသည်။ ။
Read 660 times
Published in အထူးဆောင်းပါး
Tagged under
ပိုမိုရှားပါးလာနိုင်သည့် 'ရေ'
သင်္ကြန်ကာလ
အလဟဿပြုန်းတီးမှု
ဘာတွေလုပ်ဆောင်ဖို့လိုမလဲ
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
သင်္ကြန်ကာလ မန္တလေးဘူတာကြီး ရထားခရီးစဉ် ၁၂ ခု ဖျက်သိမ်းမည်
သင်္ကြန်ကာလတွင် ရေကိုအလွန်အကျွံသုံးစွဲပါက ဒလမြို့နယ်တွင် ပြည်သူ ၄၀ ရာခိုင်နှုန်း ခန့် ရေရှား ပါးမှုကိုကြုံတွေ့နိုင်ခြင်းကြောင့် တာဝန်ရှိသူများ ကြိုတင်ပြင်ဆင်မှုများပြုလုပ်ရန် စီစဉ်
MPT မှ သင်္ကြန်ကာလတွင် ရန်ကုန်နှင့် မန္တလေး၌ မဏ္ဍပ်ဆောက်ပြီး အနုပညာရှင်များဖြင့် ဖျော်ဖြေရေးအစီအစဉ်များပြုလုပ်သွားမည်
အယ်လ်နီညိုကို ဘယ်လိုရင်ဆိုင်ကြမလဲ
မြန်မာနိုင်ငံတစ်ဝန်း အယ်လ်နီညိုကြောင့် ရေပြတ်လပ်သော ဒေသများသို့ ရေသယ်ပို့သည့် လုပ်ငန်းများကို အဓိကထား လုပ်ဆောင်ပေးသွားမည်ဟုဆို
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook